題東林二首 二
作者：匡白
朝代：唐

paragraphs: 東林繼四絕，物象更清幽。
社客去不返，鐘峰雲也（《永樂大典》作「色」）秋。
松枯羣狖散，溪大蠹槎流。
待卜歸休計，重來臥石樓。
（見《吉石庵叢書》本《廬山記》卷四，以《永樂大典》卷八七八二引《九江府志》參校。
）（按：《殷禮在斯堂叢書》校排本《廬山記》二詩題作《天祚二年三月十六日偶與幕客門館僧道，閑遊題東林二首》，係將徐知證等聯句詩末題記誤植於匡白詩題，另詳後徐知證條。
）。